ΓΡΑΠΤΗ ΕΡΩΤΗΣΗ P-1107/01

υποβολή: Struan Stevenson (PPE-DE) προς την Επιτροπή

(28 Μαρτίου 2001)

Θέμα: Προστασία τηςγείας και των καταναλωτών

1. Θα παρακαλούσα την Επιτροπή εάν μπορεί να επιβεβαιώσει τι είδους διαβουλεύσεις πραγματοποιήθηκαν με τη σκωτική βιομηχανία εκτροφής σολομού όσον αφορά το πρόγραμμα απόσυρσης λόγω της λοιμώδους αναιμίας του σολομού το οποίο εγκρίθηκε βάσει της απόφασης 2001/186 της Επιτροπής.

2. Γνωρίζει η Επιτροπή ότι δεν έχει ακόμη παραδοθεί η έκθεση για τη μελέτη της επιζωοτίας η οποία ζητείται στην τελική έκθεση DG (SANCO)/1148/2000 και η οποία έπρεπε να παραδοθεί στην Επιτροπή έως τον Αύγουστο του 2000; Δεδομένης της σοβαρότητας της κατάστασης αναγνωρίζει ότι αυτή η έκθεση έχει καθυστερήσει επτά μήνες; Γνωρίζει η Επιτροπή ότι αυτή η έκθεση ενδεχομένως αποκαλύπτει την παρουσία του ιού της λοιμώδους αναιμίας του σολομού σε ποσοστό μεταξύ 5 % και 0,5 % των μη εκτρεφόμενων ψαριών που εξετάσθηκαν στα σκωτικά ύδατα και σαφώς δεν μπορεί να χαρακτηρισθεί ως εξωτική νόσος και δεν θα πρέπει να καταταγεί βάσει του καταλόγου 1 της οδηγίας 91/67/ΕΟΚ(1) της 28ης Ιανουαρίου 1991 όπως τροποποιήθηκε και των οδηγιών 93/53/ΕΟΚ(2) της 24ης Ιουνίου 1993 και 93/54/ΕΟΚ(3) της 24ης Ιουνίου 1993;

3. Πιστεύει η Επιτροπή ότι είναι δυνατόν να εξαλειφθεί από τα ύδατα της Ε.Ε. ο ιός της λοιμώδους αναιμίας του σολομού λαμβάνονταςπόψη την παρουσία του στα αποθέματα μη εκτρεφόμενων ψαριών και ότι η Ε.Ε. έχει κοινά ύδατα με τη Νορβηγία και τον Καναδά όπου ο ιός της λοιμώδους αναιμίας του σολομού είναι ιδαίτερα διαδεδομένος;

(1) ΕΕ L 46 της 19.2.1991, σελ. 1.

(2) ΕΕ L 175 της 19.7.1993, σελ. 23.

(3) ΕΕ L 175 της 19.7.1993, σελ. 34.

Απάντηση του κ. Byrne Εξ ονόματος της Επιτροπής

(7 Ιουνίου 2001)

1. Τον Ιούλιο του 2000 το Ηνωμένο Βασίλειο παρουσίασε στην Επιτροπή πρόγραμμα απόσυρσης που θα εφαρμοζόταν στη Σκοτία σε περίπτωση επιδημικής έκρηξης της Λοιμώδους Αναιμίας του Σολομού (ΛΑΣ). Ύστερα από ενδελεχή εξέταση του προγράμματος πραγματοποιήθηκαν ορισμένες τροποποιήσεις προκειμένου να βελτιωθεί η αποτελεσματικότητα του προγράμματος. Η Μόνιμη Κτηνιατρική Επιτροπή (ΜΚΕ) γνωμοδότησε θετικά σχετικά με την πρόταση της Ευρωπαϊκής Επιτροπής, πράγμα που είχε ως αποτέλεσμα την έγκριση του προγράμματος την απόφαση της Επιτροπής 2001/186/ΕΚ της 27ης Φεβρουαρίου 2001 για την έγκριση του καθεστώτος πουποβλήθηκε από το Ηνωμένο Βασίλειο για την απόσυρση όλων των ψαριών των εγκαταστάσεων ιχθυοκαλλιέργειας της Σκοτίας που μολύνθηκαν από λοιμώδη αναιμία του σολομού(1).

Η Επιτροπή λαμβάνει ετησίως προς αξιολόγηση 70 περίπου προγράμματα ή σχέδια για τηνγεία των ζώων που αναφέρονται στον έλεγχο λοιμωδών ασθενειών. Το πρόγραμμα απόσυρσης λόγω της ΛΑΣποβλήθηκε σε τεχνική εξέταση παρόμοια με αυτή πουποβάλλονται άλλα προγράμματα ασθενειών και στη διαδικασία αξιολόγησης συμμετείχαν εμπειρογνώμονες για τις νόσους των ψαριών από τα κράτη μέλη. Στην ειδική αυτή περίπτωση, ζητήθηκε επίσης η γνώμη των εμπειρογνωμόνων της Νορβηγίας, οι οποίοι έχουν πολυετή πείρα στη διάγνωση και καταπολέμηση της ΛΑΣ, - το Εθνικό Κτηνιατρικό Ινστιτούτο της Νορβηγίας είναι επίσης το αρμόδιο εργαστήριο για την ΛΑΣ της Παγκόσμιας Οργάνωσης για την Υγεία των Ζώων (OIE). Η Επιτροπή δεν πραγματοποίησε ειδικές διαβουλεύσεις με τη βιομηχανία εκτροφής σολομού της Σκοτίας.

2. Η Επιτροπή αναμένει της έκθεσης επιζωοτίας σχετικά με την ΛΑΣ που ανακοινώθηκε σε σχέση με την αποστολή που πραγματοποιήθηκε στη Σκοτία το Μάιο 2000. Ωστόσο, το Ηνωμένο Βασίλειο ενημερώνει τακτικά τα κράτη μέλη και την Επιτροπή σχετικά με την εξέλιξη της ΛΑΣ στη Σκοτία, τόσο μέσω της ΜΚΕ όσο και στην ετήσια συνεδρίαση των εθνικών αρμόδιων εργαστηρίων για τις νόσους των ψαριών. Εξάλλου, η Σκοτία έδωσε εξονυχιστική αναφορά επιζωοτίας στην ΜΚΕ σε σχέση με την αξιολόγηση του προγράμματος απόσυρσης της Σκοτίας. Οι δέουσες πληροφορίες κρίθηκε ότιποβλήθηκαν εγκαίρως για την έγκριση του προγράμματος αυτού.

Η ΛΑΣ εθεωρείτο σπάνια στην Κοινότητα έως τη στιγμή που παρατηρήθηκε επιδημική έκρηξη στη Σκοτία το Μάιο του 1998. Την εποχή εκείνη η νόσος αυτή είχε παρουσιαστεί ήδη στη Νορβηγία πριν από μια δεκαετία και στον Καναδά από το 1997. Κατά τη διάρκεια του 1998 και 1999, οι επιδημικές εκρήξεις της ΛΑΣ που είχαν κοινοποιηθεί στη Σκοτία περιελάμβαναν ορισμένες μολυσμένες εγκαταστάσεις ή εγκαταστάσεις στις οποίεςπήρχεποψία μόλυνσης. Επίσης η Σκοτία ανέφερε επίσης σποραδική διάγνωση της ΛΑΣ σε άγριους σολομούς. Μετά από την εφαρμογή ορισμένων μέτρων ελέγχου - λαμβάνονταςπόψη τη θετική εμπειρία ειδικά στη Νορβηγία - καθώς και στην παρακολούθηση της νόσου, δεν αναφέρθηκαν άλλες επιδημικές εκρήξεις στη Σκοτία μετά από την άνοιξη 1999. Οι εμπειρογνώμονες της Σκοτίας είναι της γνώμης ότι είναι πιθανό να εξαλειφθεί η νόσος αυτή από τις εγκαταστάσεις ιχθυοκαλλιέργειας της Σκοτίας.

Η κοινοτική νομοθεσία δεν καθορίζει ότι οι νόσοι που αναφέρονται στον κατάλογο I (ΛΑΣ) στο παράρτημα Α της οδηγίας του Συμβουλίου 91/67/ΕΟΚ της 28ης Ιανουαρίου 1991 σχετικά με τους όρουςγειονομικού ελέγχου που διέπουν τη διάθεση στην αγορά ζώων και προϊόντωνδατοκαλλιέργειας, πρέπει να είναι σπάνιες στην Κοινότητα.

3. Το 1991 το Συμβούλιο εξέδωσε την οδηγία 91/67/ΕΟΚ με στόχο την εναρμόνιση τωνγειονομικών διατάξεων για την εξασφάλιση της ανάπτυξης του τομέαδατοκαλλιέργειας και για την αύξηση της παραγωγικότητας. Η οδηγία του Συμβουλίου 93/53/ΕΟΚ της 24ης Ιουνίου 1993, σχετικά με τη θέσπιση στοιχειωδών

κοινοτικών μέτρων για την καταπολέμηση ορισμένων νόσων των ψαριών, εκδόθηκε το 1993 με κύριο στόχο τη δημιουργία μέτρων ελέγχου που πρέπει να λαμβάνονται σε κοινοτικό επίπεδο σε περίπτωση επιδημικής έκρηξης νόσων. Ο στόχος αυτής της νομοθεσίας δεν ήταν απαραίτητα η εξάλειψη της ΛΑΣ από τα ύδατα της Κοινότητας αλλά η πρόληψη της διάδοσης της νόσου, εάνπάρχει, και η εξάλειψη του ιού από τις μολυσμένες εγκαταστάσεις εκτροφής.

(1) ΕΕ L 67 της 9.3.2001.